OBH 4979/1996.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása

D. E. budapesti lakos panasszal fordult az állampolgári jogok országgyűlési biztosához a Fővárosi és Pest Megyei Nyugdíjbiztosítási Igazgatóság ellen. 
A panaszos 1995. szeptember 13-án áttelepült Romániából. Az illetékes Fővárosi és Pest Megyei Nyugdíjbiztosítási Igazgatóságtól a magyar-román szociálpolitikai egyezmény alapján, elhunyt férje jogán özegyi nyugdíja kiegészítéseként kérte a politikai üldözöttek számára járó nyugdíj kiegészítést. A nyugdíj kiegészítési kérelmet az igazgatóság nem bírálta el.

Érintett alkotmányos jogok
Szociális biztonsághoz való jog /Alk. 70/E. § (1-2) bek.

Alkalmazott jogszabályok

1962. évi 5. tvr. la Magyar Népköztársaság és a Román Népköztársaság között a szociálipolitika terén történő együttműködésről Budapesten, az 1961. szeptember 7. napján kötött egyezmény kihirdetéséről.
3. cikk (1) A társadalombiztosítási szolgáltatások nyujtásánál - amennyiben a jelen Egyezmény másként nem rendelkezik - annak a Szerződő Félnek a jogszabályait kell alkalmazni, amelynek területén az igényjogosultnak állandó lakhelye van.
5. cikk (2) Amennyiben a nyugdíjas az egyik Szerződő Fél területéről a másik Szerződő Fél területére költözik át, a nyugellátást addig folyósító szerv  nyugellátás folyósítását az átköltözés hónapjának végével megszünteti. Annak a Szerződő Félnek illetékes szerve, amelynek területére a nyugdíjas átköltözött, a nála érvényes jogszabályok sezrint a nyugellátást, az átköltözést követő hónap első napjától kezdődően megállapítja és folyósítja.

8/1962. /VII.7./ MüM rendelet a Magyar Népköztársaság és a Román Népköztársaság között a szociálpolitika terén történő együttműködésről Budapesten, az 1961. évi szeptember hó 7. napján kötött egyezmény kihirdetéséről szóló 1962. évi 5. törvényerejű rendelet végrehajtásáról. 
7. § (1) Az egyezmény 5. cikke alapján az illetékes magyar nyugdíjmegállapító szerv /10. § / abban az esetben köteles az öregségi, rokkantásgi, özvegyi és szülői - nyugdíjat, az árvaellátást, valamint a baleseti járadékot megállapítani és az erre illetékes magyar szerv folyósítani, ha a jogszerzőnek, illetőleg a nyugellátásra jogosutl személynek állandó lakóhelye Magyarország területén van és igénye a magyar jogszabályok szerint megnyílott.

(2) Ha a jogosult személy részére a Román Népköztársaság illetékes szerve nyugellátást már megállapított, a nyugellátást és annak összegét a román nyugdíjmegállapító határozat hozatalának időp9ontjában érvényben volt magyar jogszabályok szerinti feltételekkel és mértékben kell megállapítani, figyelembe véve a nyugellátásoknak időközben történt felemelését.

Megállapított tényállás

Az állampolgári jogok országgyűlési biztosa a lefolytatott vizsgálat alapján megállapította, hogy a panaszos férje 1977-ben hunyt el, az 1995. IX. 21-én benyújtott özvegyi nyugdíj igényét a Fővárosi és Pest Megyei Nyugdíjbiztosítási Igazgatóság elbírálta és a B12-18944/95/3 számú, 1996. április 15-én kelt határozattal a jogosultsági feltételek hiányában elutasította.
1995. szeptember 27-én a panaszos az igazgatóságon történt személyes megjelenésekor azt közölte, hogy igénye nem az özvegyi nyugdíj megállapítására irányult, hanem férje utáni politkai okokból történt elitélése miatti nyugdíj-kiegészítésre. A fentiekről 312-18944/95. számon jegyzőkönyv készült, mely za ügyiratban megtalálható, tehát a panaszos tájékoztatást kapott.

A fenti igény elutasítására írásos választ /alakszerű határozatot/ azonban az igazgatóság csak az állampolgári jogok országgyűlési biztosának rövid úton történő megkeresésére küldött a panaszosnak. A fenti igényt az igazgatóságnak azért kellett elutasítani, mert a magyar szabályok szerint a politikai üldözöttek számára járó anyagi kárpótlás nem része a nyugdíjnak, csupán azzal együtt kerül folyósításra, fedezetét a költségvetés biztosítja.

A kréelmező számára Romániában a nemzeti bánásmód alapján politikai okokból járó nyugdíjkiegészítés a magyar-román szociálpolitikai egyezmnény alapján nem igényelhető.
A panaszos 1995. október 1-jétől a B11-22948/95/9. számú határozat alapján saját jogú nyugellátásban részesül.

A vizsgálat eredményeképpen az állampolgári jogok országgyűlési biztosa megállapította, hogy a  panaszos igénye elutasításáról, jogosultsági feltételek hiánya iatt csak szóban kapott korábban választ, az írásos elutasítást csak a vizsgálat során történt felhívásra küldte meg az igazgatóság. A panaszos szociális biztonsághoz való alkotmányos joga azonban a fenti eljárás miatt nem sérült. Alkotmányos visszásság hiánya miatt az állampolgári jogok országgyűlési biztosa a vizsgálatot lezártnak tekinti.

Budapest, 1997. április 16.

Gönczöl Katalin